Ševtšenkon palkinto

Taras Ševtšenkon kansallinen palkinto eli Ševtšenkon palkinto () on Ukrainan valtion palkinto, joka on korkein ukrainalainen huomionosoitus merkittävästä panoksesta kulttuurin kehittämisessä.

Palkinto myönnetään luovasta alkuperäistyöstä Palkinto on perustettu 20. toukokuuta 1961. Ensimmäisenä palkinnon ja kunnianosoituksen saivat 9. maaliskuuta 1962 kirjailijat Oles Hontšar, Pavlo Tytšyna ja säveltäjä Platon Maiboroda.

Palkittavia aloja laajennettiin ajan mittaan journalismiin, kirjallisuuden teoriaan ja historiaan, lasten ja nuorten kirjallisuuteen ja taiteeseen. Itsenäisenä palkintona perustettiin 1988 arkkitehtuurin valtionpalkinto, ja sen myöntää erillinen komitea. Palkinto on ollut Ukrainan presidentin alainen vuodesta 1996, jolloin perustettiin kymmenen valtionpalkintoa ja yksi pieni valtionpalkinto alle 35-vuotiaan nuoren tekijän luovan työn esikoisteoksesta. Palkinnon entinen nimi Taras Ševtšenkon valtionpalkinto muutettiin muotoon Ukrainan Taras Ševtšenkon kansallinen palkinto vuonna 2000. 

Kansallinen palkinto voidaan myöntää nykyään (2025-) viiden edeltävän vuoden aikana julkaistujen uusien alkuperäisteosten tekijöille seuraavissa kategorioissa: kirjallisuus, kirjallisuus- ja taidetutkimus, journalismi ja suhdetoiminta, musiikki, teatteri, elokuva, kuvataide, sekä koriste- ja taideteollisuus. Palkinto voidaan myös jättää myöntämättä joissain palkintoluokissa.

Palkinnon saajat saavat myös rahallisen palkinnon, joka vuonna 2022 oli 397 000 hryvniaa. Vuonna 2025 palkinnon suuruus oli 484 480 hryvniaa (noin 11 748 USD).

Aiemmin, vuonna 2010 Alueiden puolueen puheenjohtaja Hanna Herman esitti kritiikkiä palkintorahasta perustellen, että Ševtšenko itse eli puutteessa ja Venäjän intelligentsia keräsi 2 500 ruplaa ostaakseen hänet vapaaksi maaorjuudesta.

Vuodesta 2002 alkaen palkintokomitea on julkaissut sarjaa Ševtšenkon kirjastokomitea, jossa julkaistaan palkittujen teoksia.

Ševtšenkon palkinnon viime vuosina voittaneet 
VuosiKirjallisuusKirjallisuus- ja taidearvostelutJournalismi ja mielipidekirjoituksetMusiikkiEsittävä taideKuvataiteetElokuvaKoriste- ja taideteollisuus2025 Juri Izdyk, runokokelmasta— Pavlo Kazarin, Ukrajinska pravdassa julkaistusta retrospektivisesta blogista Bohdana Pivnenko (vuosien 2019-2024 konserttiohjelmista); Oleksandr Šymko (säveltäjä), teoksesta Vyri (Вирій)— Žanna Kadyrova, Lentojen trajektorit -näyttelystä (Траєкторія польотів) elokuvan Dovbuš tekijät: Oles Sanin (ohjaus ja käsikirjoitus), Serhi Myh’altšuk (kuvaaja), Alla Zahaikevytš (säveltäjä)Valentyna Karpets-Jermolajeva, Andri Pikuš, Marija Pikuš, Natalija Rybak, Petrykivkan koristemaalauksia käsittelevä hanke 2024 Dmytro Lazutkin, Jaryna TšhornohuzDokumenttielokuvan 20 Days in Mariupol kirjoittajat: Jevhen Maloljetka, Mstyslav Tšernov, Vasilisa StepanenkoSusana Džamaladinova (Jamala), Karmella TsepkolenkoIvan Uryvskyi, Tetiana Ovsijtšuk, Susanna KarpenkoAndri Jermolenko— 2023Kateryna KalytkoMyh’ailo NazarenkoVitaly PortnykovH’oreja Kozatska -yhtyeen jäsenet Ukrainan vallankumouksen laulut -albumista (Пісні Української революції): Taras Kompanitšenko, Maksym Berežnjuk, Severyn Danyleiko, Jaroslav Krysko, Serhi Oh’rimtšuk——Iryna Tsilyk2022}}Tamara DudaHryhori HrabovytšMykola Rjabtšuk—Tamara Trunova, Natalija Vorožbyt, Juri Larionov, Andri Isajenko, Valerija H’odosMykyta Kadan, Tyberi SilvašiKateryna Hornostai2021Oksana Lutsyšyna (Оксана Луцишина)  Stanislav Asjejev (Станіслав Асєєв)Oleksandra Andrusyk (Олександра Андрусик), Jevhen Šymalskyi (Євген Шимальський), Kateryna Sula (Катерина Сула) Serhi Masloboištšykov (Сергій Маслобойщиков), Natalija Rydjuk (Наталія Рудюк), Oleksandr Behma (Олександр Бегма) Borys Myh’ailov (Борис Михайлов)Valentyn Vasjanovytš (Валентин Васянович) ja Vladlen Odudenko (Владлен Одуденко)

Lähteet

Luokka:Taide- ja kulttuuripalkinnot
Luokka:Ukrainalaiset palkinnot